इगलटन गोल्फ रिजॉर्ट बेंगलुरू के सबसे महंगे होटलों में से एक है। इसमें 132 कमरे हैं। रिजॉर्ट में हेलीपैड भी है। बताया जाता है कि इस रिजॉर्ट के मालिक कांग्रेस के सबसे अमीर विधायक डीके शिवकुमार के भाई डीके सुरेश हंै। शिवकुमार का नाम कांग्रेस-जेडीएस गठबंधन में उप मुख्यमंत्री के लिए भी प्रस्तावित था। इगलटन रिजॉर्ट में गोल्फ से लेकर स्विमिंग पूल तक के बेहतरीन इंतजाम हैं। कांग्रेस विधायक यहां स्विमिंग और गोल्फ खेल रहे हैं। गुरुवार सुबह कुछ विधायकों ने जिम भी की। दिन में धरना-प्रदर्शन कर शाम को दो बसों से रिजॉर्ट लौटे विधायकों ने कॉन्टिनेंटल रेस्तरां और बार के भी लुत्फ भी उठाए। हालांकि इन सबके बावजूद विधायकाें को बाहरी दुनिया से अलग रखा गया है। उन्हें मॉनीटर किया जा रहा है, फोन, इंटरनेट के इस्तेमाल पर भी पाबंदी है।